ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
2025 నాటికి 5 ట్రిలియన్ అమెరికా డాల్లర్ల ఆర్ధిక వ్యవస్థ లక్ష్యాన్ని సాధించడానికి
పరిశ్రమ ప్రభుత్వం కలసి పనిచేయాలి.
ఐసీసీ ప్లీనరీ సదస్సులో శ్రీ పీయూష్ గోయల్
భారతదేశ ఆర్ధిక లక్ష్యాలను సాధించడానికి ప్రభుత్వంతో పరిశ్రమ వర్గాలు కలసి పనిచేయాలని కేంద్ర వాణిజ్య శాఖ మంత్రి శ్రీ. పీయూష్ గోయల్ పిలుపు ఇచ్చారు. ఇండియన్ ఛాంబర్ అఫ్ కామర్స్ వార్షిక సదస్సులో మంత్రి ఈ రోజు వీడియో కాన్ఫరెన్స్ ద్వారా ప్రసంగించారు. సమావేశంలో మాట్లాడిన మంత్రి కొవిడ్ -19 వల్ల ఏర్పడిన విపత్కర పరిస్థితుల నుంచి బయటపడి దేశ ఆర్ధిక వ్యవస్థ లక్ష్యాలను సాధించడానికి ఇండియన్ ఛాంబర్ అఫ్ కామర్స్ తన వంతు సహకారాన్ని అందించిందని అన్నారు. దీనితో 2025 నాటికి అయిదు ట్రిలియన్ అమెరికా డాలర్ల ఆర్ధిక వ్యవస్థగా అభివృద్ధి సాధించడానికి అవసరమైన పరిస్థితులు నెలకొన్నాయని మంత్రి పేర్కొన్నారు.
కొవిడ్-19 ప్రతిఒక్క రంగానికి గుణపాఠం నేర్పిందని మంత్రి అన్నారు. వ్యాపార కార్యకలాపాలు, ఉత్పత్తి ప్రమాణాలు తదితర అంశాలపై పునరాలోచన చేయాల్సిన అవసరం ఉందని ఆయన పేర్కొన్నారు. ' మీలో ప్రతి ఒక్కరిని చూసి దేశం గర్వపడుతోంది. గడ్డు పరిస్థితి నుంచి బయట పడడానికి తమ సామర్ధ్యాన్ని పెంపొందించుకొని పిపిఇలు, మాస్కులు. వెంటిలేటర్లు భారతదేశంలో ఉత్పత్తి చేశాయి' అని మంత్రి అన్నారు. ' ప్రస్తుతం భారతదేశ మార్గదర్శకత్వం కోసం ప్రపంచ దేశాలు ఎదురు చూస్తున్నాయి. ప్రపంచ మార్కెట్లో ఉన్న అవకాశాలను అందిపుచ్చుకుని ఇతర దేశాలకు అవసరమైన అన్ని వస్తువులను సరఫరా చేయడానికి సిద్ధంగా ఉండాలి' అని మంత్రి అన్నారు. ' ప్రధానమంత్రి శ్రీ నరేంద్రమోడీ పిలుపు ఇచ్చిన ఆత్మ నిర్భర్ భారత్ సాకారం అయ్యేలా ప్రతి ఒక్కరూ కృషి చేయాలని ఆయన కోరారు. ఈ లక్ష్యాన్ని సాధించడానికి శిక్షణ పొందిన యువతీయువకుల సేవలను పరిశ్రమ వినియోగించుకోవాలని ఆయన సూచించారు. పార్మసీ రంగంలో దేశానికి వచ్చిన గుర్తింపు ప్రతి రంగంలో రావాలని ఆయన అన్నారు. 2025 నాటికి అయిదు ట్రిలియన్ అమెరికా డాలర్ల ఆర్ధిక వ్యవస్థగా అభివృద్ధి సాధించడానికి పరిశ్రమ, ప్రభుత్వం కలసి పనిచేయవలసి అవసరం ఉందని అన్నారు. 2047లో శత వసంతాల స్వతంత్ర వేడుకలకు సిధ్దం అవుతున్న మనం ప్రపంచ ఆర్ధిక వ్యవస్థలో అగ్రగామిగా నిలబడగలమని ఆయన అన్నారు.ప్రజల సంక్షేమం అభివృద్ధి కోసం సానుకూల విధానాలతో ప్రధానమంత్రి శ్రీ నరేంద్రమోడీ రూపొందించి అమలు చేస్తున్న పథకాలు, కార్యక్రమాలు ఆశించిన ఫలితాలను ఇస్తున్నాయని శ్రీ గోయల్ అన్నారు. వీటివల్ల ప్రజల జీవన ప్రమాణాలు మెరుగు పడడమే కాకుండా వ్యాపార వాణిజ్య కార్యక్రమాలు నిజాయితీగా సాగుతూ దేశాభివృద్ధికి సహకరిస్తున్నాయని మంత్రి పేర్కొన్నారు.
135 కోట్ల భారతీయులకు అవసరమైన విద్య, వైద్య అవసరాలను సమకూర్చి ప్రజలజీవన ప్రమాణాలు మెరుగుపడేలా చూడడానికి ప్రతి ఒక్కరూ కృషి చేయాలని ఆయన పిలుపు ఇచ్చారు.
పౌర విమానయాన మంత్రిత్వ శాఖ
రాష్ట్రంలో విమాన రంగ మౌలిక సదుపాయాలను బలోపేతం చేయవలసిందిగా జార్ఖండ్ ముఖ్యమంత్రికి లేఖ రాసిన జ్యోతిరాదిత్య సింధియా
రాష్ట్రంలో విమానయాన మౌలిక సదుపాయాలను త్వరితగతిన బలోపేతం చేసేందుకు వ్యక్తిగతంగా చొరవ తీసుకోవలసిందిగా జార్ఖండ్ ముఖ్యమంత్రి హేమంత్ సొరేన్కు కేంద్ర విమానయాన మంత్రి జోత్యిరాదిత్య ఎం. సింధియా లేఖ రాశారు. దేశంలో పెరుగుతున్న ప్రయాణీకుల డిమాండ్ను తీర్చడానికి రానున్న 4-5 ఏళ్ళలో రూ. 20,000 కోట్ల వ్యయంతో దేశంలోని విమానాశ్రయాల అభివృద్ధిని, విస్తరణను ఎఎఐ చేపట్టింది.
విమానయాన రంగానికి సంబంధించిన ప్రాజెక్టుల అమలును ప్రభావితం చేస్తున్న అంశాలను సింధియా ముఖ్యమంత్రి హేమంత్ సొరేన్ దృష్టికి తెచ్చారు. సింధియా పేర్కొన్న అంశాలుఃరాంచీ విమానాశ్రయం కోసం 504.6 ఎకరాలను కేటాయించవలసిందిగా ఎఎఐ కోరింది. అయితే, రాష్ట్ర ప్రభుత్వం ఆ భూమిని ఇంకా అప్పగించవలసి ఉంది.అలాగే, దల్భంగఢ్ విమానాశ్రయాన్ని ఎ-320 రకం విమానాల కార్యకలాపాలకు తగినట్టుగా అభివృద్ధి చేసేందుకు 545 ఎకరాల భూమిని ఎఎఐ కోరింది.దియోగఢ్ విమానాశ్రయానికి అప్రోచ్ రోడ్ను రాష్ట్ర ప్రభుత్వం పూర్తి చేయాలని, ఎందుకంటే, విమానాశ్రయం కార్యకలాపాలను కొనసాగించేందుకు దాదాపు సిద్ధంగా ఉంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.65 కోట్ల డోసులు  అందించారు
గత 24 గంటల్లో 6,553 డోసులు అందించారు
దేశవ్యాప్త క్రియాశీల కేసుల సంఖ్య 15,208
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.78%
గత 24 గంటల్లో 1,390 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,69,711 కు పెరిగింది.
గత 24 గంటల్లో 3,095 కొత్త కేసులు నమోదయ్యాయి.
రోజువారీ పాజిటివిటీ రేటు 2.61%
వారపు పాజిటివిటీ రేటు 1.91%
గత 24 గంటల్లో చేసిన 1,18,694 కొవిడ్ పరీక్షలతో కలిపి ఇప్పటివరకు 92.15 కోట్ల పరీక్షలు చేశారు.
ఆర్థిక మంత్రిత్వ శాఖ
అత్యవసర క్రెడిట్ లైన్ హామీ పథకాన్ని మరో నెల పొడిగించిన కేంద్ర ప్రభుత్వం
ఇసిఎల్జిఎస్ పథకం కింద రూ. 2 లక్షల కోట్ల రుణాలు మంజూరు
కేంద్రప్రభుత్వం నెలరోజుల పాటు అంటే నవంబర్ 30, 2020 వరకు లేదా 3 లక్షల కోట్లు మంజూరయ్యే వరకూ ఎమర్జెన్సీ క్రెడిట్ లైన్ గ్యారెంటీ స్కీమ్ ను పొడిగించింది. ప్రస్తుతం కొనసాగుతున్న పండుగ సీజన్ను దృష్టిలో పెట్టుకుని ఆర్ధికవ్యవస్థలోని వివిధ రంగాలకు ప్రోత్సాహం ఇవ్వాలన్న లక్ష్యంతో ఆ డిమాండ్ను దృష్టిలో పెట్టుకుని కేంద్ర ప్రభుత్వం ఈ పథకాన్ని చేపట్టింది. ప్రభుత్వం తీసుకున్న ఈ పొడిగింపు నిర్ణయంతో ఈ పథకం కింద ఇంతవరకూ రుణం పొందని రుణగ్రహీతలకు మరో అవకాశం లభిస్తుంది.
ఎంఎస్ఎంఇలు, వ్యాపార సంస్థలు, ముద్రా రుణగ్రహీతల వ్యాపార అవసరాల కోసం 29.2.2020 నాటికి వారి క్రెడిట్ లిమిట్లో 20 శాతం మేరకు హామీలేని రుణాలు అందించేందుకు.. కేంద్ర ప్రభుత్వం ఆత్మ నిర్భర్ భారత్ ప్యాకేజీ  లో భాగంగా అత్యవసర క్రెడిట్ లైన్ హామీ పథకాన్నిప్రారంభించింది. 29.2.2020 నాటికి 50 కోట్ల అవుట్ స్టాండింగ్ రుణంతో పాటు వార్షిక టర్నోవర్తో రూ.250 కోట్లు ఉన్నవాళ్లు ఈ పథకానికి అర్హులవుతారు. ఈ పథకం కింద వడ్డీ రేట్లు బ్యాంకులు, ఎఫ్ఐలకు 9.25 శాతం, ఎన్బిఎఫ్సిలకు 14 శాతం చొప్పున ఉంటాయి. ప్రిన్సిపల్ రీపేమెంట్పై ఒక సంవత్సరం మారటోరియంతో కలిపి ఈ పథకం కింద అందించబడిన రుణాల కాల వ్యవధి నాలుగు సంవత్సరాలు.
ఈ పథకం కింద 2.03 లక్షల కోట్లు మంజూరు కాగా..రుణ సంస్థలు ఇసిఎల్జిఎస్ పోర్టల్లో అప్లోడ్ చేసిన డేటా ప్రకారం ఇప్పటివరకు 60.67 లక్షల మంది రుణగ్రహీతలకు , రూ.1.48 లక్షల కోట్ల రుణాలను పంపిణీ చేశారు.
ఆర్థిక మంత్రిత్వ శాఖ
భారత-యుకె ఆర్థిక, విత్త విభాగం 10వ విడత మంత్రుల స్థాయి చర్చలకు భారత ప్రతినిధి వర్గానికి నాయకత్వం వహించిన ఆర్థిక మంత్రి శ్రీమతి నిర్మలా సీతారామన్
వీడియో కాన్ఫరెన్సింగ్ విధానంలో వర్చువల్ గా నిర్వహించిన 10వ విడత భారత-యుకె ఆర్థిక, విత్త చర్చల్లో  భారత ప్రతినిధి వర్గానికి కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ నాయకత్వం వహించారు.
ఆర్థిక మంత్రిత్వ శాఖ, ఆర్ బిఐ, సెక్యూరిటీస్ అండ్ ఎక్స్ఛేంజి బోర్డ్ ఆఫ్ ఇండియా  ప్రతినిధులు భారత ప్రతినిధివర్గంలో ఉన్నారు. బ్రిటన్ రాణి ఖజానా, బ్యాంక్ ఆఫ్ ఇంగ్లాండ్, ఆర్థిక వ్యవహారాల సంస్థ  సభ్యులుగా గల బ్రిటిష్ ప్రతినిధివర్గానికి ఆ దేశ ఆర్థికమంత్రి , యుకె ఖజానా చాన్సలర్ శ్రీ రుషి సునక్ నాయకత్వం వహించారు.
విభిన్న రంగాల్లో భారత, బ్రిటన్ దేశాలు సన్నిహిత ద్వైపాక్షిక సంబంధం కలిగి ఉన్నాయి. 5 లక్షల కోట్ల డాలర్లకు పైబడిన ఉమ్మడి జిడిపితో ఉభయ దేశాలు ప్రపంచంలోని ఏడు అత్యున్నత స్థాయి ఆర్థిక వ్యవస్థల్లో సభ్యదేశాలుగా ఉన్నాయి. 2007లో తొలి ఇఎఫ్ డి జరిగిన నాటి నుంచి భారత-బ్రిటన్ దేశాల వాణిజ్యం రెండింతలు పైగా పెరిగింది. ద్వైపాక్షిక పెట్టుబడులు ఉభయ దేశాల్లోనూ 5 లక్షలకు పైగా ఉపాధి అవకాశాలకు మద్దతుగా నిలిచాయి.
తాజాగా జరిగిన చర్చల్లో కరోనా వైరస్ పై స్పందనలో పరస్పర అనుభవాల మార్పిడితో పాటు జి-20 ఫైనాన్షియల్ టాస్క్ ఫోర్స్ లో సహకారం ద్వారా తమకు లభించిన అనుభవాలు, జి-20 వర్కింగ్ గ్రూప్, రుణాలపై వడ్డీల విరామం చొరవ  వ్యవహారాలు చోటు చేసుకున్నాయి. అలాగే అంతర్జాతీయ పన్నుల వ్యవస్థ అజెండా డిజిటల్ ఆర్థిక వ్యవస్థపై పన్నుల విషయంలో సమ్మిళిత ఏకాభిప్రాయం గురించి కూడా చర్చ జరిగింది. వీటితో పాటు ఫిన్ టెక్, గిఫ్ట్ సిటీలపై ప్రత్యేకంగా దృష్టి సారిస్తూ ఆర్థిక సర్వీసుల విభాగంలో సహకారం మరింతగా ముందుకు నడిపించడం, భారత-యుకె వార్షిక ఫైనాన్షియల్ మార్కెట్ ఏర్పాటు, ఫైనాన్షియల్ మార్కెట్లలో సంస్కరణల కోసం ప్రస్తుతం నడుస్తున్న ప్రయత్నాలు కూడా చర్చకు వచ్చాయి. అంతే కాదు, హరిత ఆర్థిక సహాయానికి ప్రత్యేక ప్రాధాన్యం ఇస్తూ స్థిరమైన ఆర్థిక సహాయ యంత్రాంగానికి ప్రోత్సాహం, మౌలిక వసతుల అభివృద్ధి అంశాలు చర్చించారు. భారత-యుకె ద్వైపాక్షిక సుస్థిర ఆర్థిక ఫోరమ్ ఏర్పాటు చేయాలని నిర్ణయించారు. భారత-యుకె ఆర్థిక భాగస్వామ్య వేదిక , భారత-యుకె సస్టెయినబుల్ ఆర్థిక కార్యాచరణ బృందంలో ప్రైవేటు రంగం పాత్రను కూడా సమావేశంలో ఆహ్వానించారు. భారత జాతీయ మౌలిక వసతుల వ్యవస్థ , లండన్ మహానగరానికి స్థిర ఆర్థిక వనరుల కల్పనకు జరుగుతున్న కృషిని ఆర్థిక మంత్రి వివరించారు.
భారత ఆర్థిక మంత్రి శ్రీమతి నిర్మలా సీతారామన్, యుకె ఖజానా చాన్సలర్ శ్రీ రుషి సునక్ ఉమ్మడి ప్రకటనపై సంతకం చేయడంతో ఈ చర్చా కార్యక్రమం ముగిసింది.
10వ విడత భారత-యుకె ఆర్థిక, విత్త చర్చల ఉమ్మడి ప్రకటన కోసం ఇక్కడ క్లిక్ చేయండి.
ప్రధాన మంత్రి కార్యాలయం
ఎగ్రో ఎండ్ఫూడ్ ప్రాసెసింగ్ అంశం పై ఏర్పాటైన జాతీయ శిఖర సమ్మేళనం లో రైతుల ను ఉద్దేశించి డిసెంబర్16న ప్రసంగించనున్న ప్రధాన మంత్రి
ప్రాకృతికవ్యవసాయం పైన శ్రద్ధ వహించినున్న శిఖర సమ్మేళనం ఇది; అంతేకాకుండా ప్రాకృతిక వ్యవసాయం తాలూకు ప్రయోజనాలసంబంధి సమాచారాన్ని రైతుల కు ఇది అందజేస్తుంది
రైతుల సంక్షేమం మరియు వారి ఆదాయాన్ని పెంచే దిశ లో ప్రధాన మంత్రి దార్శనికత కు అనుగుణం గా ఈ కార్యక్రమం ఉంది
ప్రధాన మంత్రి శ్రీ నరేంద్ర మోదీ 2021 వ సంవత్సరం డిసెంబర్ 16 న ఉదయం 11 గంటల కు గుజరాత్ లోని ఆణంద్ లో ఎగ్రో ఎండ్ ఫూడ్ ప్రోసెసింగ్ అంశం పై జాతీయ శిఖర సమ్మేళనం ముగింపు సమావేశం లో వీడియో కాన్ఫరెన్స్ మాధ్యమం ద్వారా రైతుల ను ఉద్దేశించి ప్రసంగిస్తారు. ప్రాకృతిక వ్యవసాయం పై ఈ శిఖర సమ్మేళనం లో శ్రద్ధ తీసుకొంటున్నారు. రైతుల కు ప్రాకృతిక వ్యవసాయం సంబంధి పద్ధతుల ను అవలంభించడం వల్ల ఒనగూడే ప్రయోజనాల ను గురించిన జరూరైన సమాచారాన్నంతటిని అందించడం జరుగుతుంది.
రైతుల సంక్షేమం కోసం ఉద్దేశించిన ప్రధాన మంత్రి దార్శనికత ను ప్రభుత్వం ప్రేరణ గా తీసుకొన్నది. ఫలసాయం లో వృద్ధి కి పూచీ పడటం కోసం ప్రభుత్వం కంకణం కట్టుకొన్నది. దీని ద్వారా రైతు లు వారి వ్యవసాయ సంబంధి సామర్ధ్యాన్ని సాధ్యమైనంత ఎక్కువ కు పెంచుకో గలుగుతారన్న మాట. వ్యవసాయం లో పరివర్తన ను తీసుకు వచ్చేందుకు, మరి అలాగే రైతుల ఆదాయాన్ని పెంచేందుకు ప్రభుత్వం అనేక చర్యల ను తీసుకోవడం మొదలుపెట్టింది. వ్యవస్థ కు స్థిరత్వాన్ని ఇచ్చేందుకు, ఖర్చుల ను తగ్గించేందుకు, బజారు ను అందుబాటు లో ఉంచేందుకు, ఇంకా రైతుల కు మెరుగైన విలువ ను ఇప్పించేందుకు అమలు చేస్తున్న కార్యక్రమాల ను ప్రోత్సహించేందుకు, వాటికి సమర్థన ను ఇచ్చేందుకు ప్రయాసలు జరుగుతూ ఉన్నాయి.
రైతులు ఉత్పాదకాల ను కొనుగోలు చేయడం పైన ఆధారపడటాన్ని వీలైనంత గా తగ్గించేందుకు జీరో బడ్జెట్ నేచురల్ ఫార్మింగ్ ఒక ప్రవర్ధమానమైనటువంటి సాధనం గా ఉంది. అంతేకాక, ఇది భూమి యొక్క స్వస్థత ను మెరుగు పరచే దిశ లో తోడ్పడే సాంప్రదాయక క్షేత్ర ఆధారిత సాంకేతిక పరిజ్ఞానాన్ని ఆలంబన గా తీసుకొంటూ సాగు కు అయ్యే వ్యవయాన్ని తగ్గిస్తుంది. దేశవాళీ గోవులు, ఆవు పేడ, ఇంకా మూత్రం ఒక ప్రముఖ పాత్ర ను పోషిస్తాయి. వీటి నుంచి వివిధ ఉత్పాదకాల ను పొలాల లోనే తయారు చేసుకోవచ్చును. దీనికి తోడు, నేలల కు అవసరమైనటువంటి పోషకాల ను కూడా అందించేందుకు వీలు ఉంది. బయోమాస్ తో పాటు, తడిపిన గడ్డి ని మట్టి లో కలపడం గాని, లేదా నేల ను ఏడాది పొడవునా ఆకుపచ్చటి పొర తో కప్పి ఉంచడం వంటి ఇతర సాంప్రదాయక పద్ధతుల ను అవలంభించడం వల్ల నీటి అందుబాటు చాలా తక్కువ స్థాయి లో ఉన్న పరిస్థితుల లో సైతం ఈ అభ్యాసాన్ని ఆచరణ లో పెట్టిన ఒకటో సంవత్సరం నుంచే ఫలసాయం తగ్గిపోకుండా చూసుకోవచ్చును.
ఆ కోవ కు చెందిన వ్యూహాల ను గురించి నొక్కి చెప్పడానికి గాను దేశం అంతటా రైతుల కు సందేశాన్ని ఇవ్వడం కోసమని గుజరాత్ ప్రభుత్వం ప్రాకృతిక వ్యవసాయం పై శ్రద్ధ వహిస్తూ, ‘‘నేశనల్ సమిట్ ఆన్ ఎగ్రో ఎండ్ ఫూడ్ ప్రోసెసింగ్’’ ను నిర్వహిస్తున్నది. మూడు రోజుల పాటు ఏర్పాటైన ఈ శిఖర సమ్మేళనం ఈ నెల 14 వ తేదీ మొదలుకొని ఈ నెల 16 వ తేదీ వరకు జరుగుతున్నది. 5000 మంది కి పైగా రైతులు ప్రస్తుతం ఈ శిఖర సమ్మేళనం లో పాలుపంచుకొంటున్నారు. దీనికి అదనం గా, ఐసిఎఆర్ కు చెందిన కేంద్రీయ సంస్థ లు, ఇంకా రాష్ట్రాల లోని కృషి విజ్ఞాన కేంద్రాలు, ఎటిఎమ్ఎ  నెట్ వర్క్ ద్వారా రైతుల ప్రత్యక్షంగా సంధానాన్ని కూడా ఏర్పరచడం జరిగింది.
(
కార్మిక, ఉపాధికల్పన మంత్రిత్వ శాఖ
2022-23 సంవత్సరంలో నేషనల్ కెరీర్ సర్వీస్  లో 35.7 లక్షల ఖాళీలు నమోదయ్యాయి
ఒక మిలియన్ కంటే ఎక్కువ మంది యజమానులు ఎన్.సి.ఎస్. లో చేరారు
జాబ్ మ్యాచింగ్, కెరీర్ కౌన్సెలింగ్, వొకేషనల్ గైడెన్స్, స్కిల్ డెవలప్మెంట్ కోర్సుల పై సమాచారంతో పాటు, ఇంటర్న్షిప్ వంటి ఉపాధికి సంబంధించిన వివిధ రకాల సేవలను అందించడానికి వీలుగా నేషనల్ ఎంప్లాయ్మెంట్ సర్వీస్ ను మార్చడానికి కేంద్ర కార్మిక, ఉపాధి మంత్రిత్వ శాఖ, నేషనల్ కెరీర్ సర్వీస్  ప్రాజెక్టును మిషన్ మోడ్ ప్రాజెక్ట్గా అమలు చేస్తోంది. ఎన్.సి.ఎస్. కింద సేవలు ఆన్లైన్ లో అందుబాటులో ఉన్నాయి. వీటిని 2015 లో ప్రధానమంత్రి జాతికి అంకితం చేశారు.
ఎన్.సి.ఎస్. పోర్టల్ 2015 జూలై నెలలో ప్రారంభించినప్పటి నుంచి 2022-23 సంవత్సరంలో అత్యధిక ఖాళీలను నమోదు చేసింది. 2021-22 లో దాదాపు 13 లక్షల ఖాళీలు నమోదు కాగా, 2022-23 సంవత్సరంలో ఎన్.సి.ఎస్. లో దాదాపు 35.7 లక్షల ఖాళీలు అందుబాటులో ఉన్నట్లు, యజమానులు తెలియజేశారు. 2021-22 తో పోలిస్తే 2022-23 లో ఎన్.సి.ఎస్. లో ఖాళీల నమోదు 175 శాతం పెరిగింది. అదేవిధంగా, 2022-23 సంవత్సరంలో కూడా 2022 అక్టోబర్, 30వ తేదీ వరకు 5.3 లక్షల కంటే ఎక్కువ ఖాళీలు నమోదయ్యాయి.
ఎన్.సి.ఎస్. లో ఖాళీల నమోదులో పెరుగుదల అన్ని రంగాల్లో గమనించడం జరిగింది. ఆర్ధిక, బీమా రంగం 2021-22 లో నమోదు చేసిన 2.2 లక్షల ఖాళీలతో పోలిస్తే, 2022-23 లో 800 శాతం కంటే ఎక్కువగా అసాధారణ వృద్ధి తో 20.8 లక్షల ఖాళీలను నమోదు చేసింది. ఆపరేషన్స్, సపోర్ట్ సెక్టార్ లోని ఖాళీలు కూడా 400 శాతం వృద్ధిని నమోదు చేశాయి. 2021-22 లో, ఈ రంగంలో, 76 వేల ఖాళీలు నమోదు కాగా, 2022-23 లో 3.75 లక్షల ఖాళీలు నమోదయ్యాయి. "హోటళ్ళు, ఆహార సేవలు, క్యాటరింగ్", "తయారీ రంగం" అదేవిధంగా, "ఆరోగ్యం", "విద్య" మొదలైన రంగాలలో ఖాళీలు కూడా గత ఏడాది కంటే 2022-23 సంవత్సరంలో గణనీయంగా పెరిగాయి.
ఎన్.సి.ఎస్. పోర్టల్ ప్రారంభించినప్పటి నుంచి ఒక మిలియన్ కంటే ఎక్కువ మంది యజమానులను నమోదు చేసి, 2022-23 సంవత్సరంలో రికార్డు సృష్టించింది. మొత్తం నమోదైన యజమానుల్లో, 2022-23 సంవత్సరంలో 8 లక్షల కంటే ఎక్కువ మంది యజమానులు నమోదయ్యారు. నమోదైన యజమానుల్లో ఎక్కువ మంది  సర్వీస్ సెక్టార్ నుంచి ఉన్నాయి. ఆ తర్వాత స్థానంలో తయారీ రంగం నుంచి నమోదైన యజమానులు ఉన్నారు.
ఉద్యోగార్ధులు, యజమానులు, శిక్షణ ఇచ్చేవారు, ఉద్యోగాలు కల్పించే సంస్థలతో సహా భాగస్వాములందరికీ ఎన్.సి.ఎస్. పోర్టల్ లో అందుబాటులో ఉండే సేవలన్నీ ఉచితంగా అందించడం జరుగుతుంది.
మహిళా, శిశు అభివృద్ధి మంత్రిత్వ శాఖ
ఆరోగ్యవంతమైన పిల్లల అవార్డును అందుకున్న అస్సాంలోని 14 లోక్సభ నియోజకవర్గాల్లోని 33 జిల్లాలకు చెందిన 306మంది చిన్నారు
రాష్ట్ర స్థాయిలో ఆరోగ్యవంతమైన పిల్లల అవార్డును అందుకున్న 10మంది చిన్నారులు
అస్సాంలోని 14 లోక్ సభ నియోజకవర్గాల పరిదిలోని 33 జిల్లాలకు చెందిన 306మంది పిల్లలకు ఆరోగ్యవంతమైన పిల్లల అవార్డును అందచేశారు.
రాష్ట్ర స్థాయిలో 1 సెప్టెంబర్ 2022న జరిగిన 5వ రాష్ట్రీయ పోషన్ మాహ్  ప్రారంభోత్సవ కార్యక్రమంలో 10మంది పిల్లలకు అస్సాం ముఖ్యమంత్రి, మహిళా శిశు సంక్షేమ శాఖ మంత్రి ఆరోగ్యవంతమైన పిల్లల అవార్డును అందించారు.
భారతదేశ వ్యాప్తంగా ఐదేళ్ళ లోపు పిల్లల్లో పౌష్టికాహార లోపం అన్నది ఒక ఆందోళనకరమైన అంశంగా ఉంది. ఆరోగ్యవంతమైన దేశాన్ని నిర్మించే చొరవను పరిగణనలోకి తీసుకుని అస్సాం రాష్ట్రం పౌష్టికాహార లోపం లేని అస్సాం అన్న లక్ష్యాన్ని పంచుకుంది. లోక్సభ నియోజకవర్గ స్థాయిలో ఆరోగ్యవంతమైన బాలుడు/ బాలిక అవార్డును అంగన్వాడీ కేంద్రాలకు చెందిన 20మంది ఆరోగ్యవంతమైన పిల్లలకు అందించనున్నారు. ఆరు నెలల నుంచి 3 సంవత్సరాలు, 3-5 సంవత్సరాల వయస్సు గల ఆరోగ్యవంతమైన పిల్లలను గుర్తించడానికి, పిల్లల బరువు పొడవును కొలమానాలను తీసుకునేందుకు రాష్ట్ర వ్యాప్తంగా ఎదుగుదలను పర్యవేక్షించందుకు 21మార్చి నుంచి 27 మార్చి వరకు పోషణ్ పఖ్వాడా 2022ను నిర్వహించారు. పోషణ్ పఖ్వాడా సందర్భంగా ఆయా జిల్లాలలో ఐసిడిఎస్ ప్రాజెక్టులన్నింటినీ కవర్ చేస్తూ ప్రతి లోక్సభ నియోజకవర్గం నుంచి 20మంది ఆరోగ్యవంతమైన పిల్లలను గుర్తించారు. సామాజిక అవగాహన పెంచడం ద్వారా పౌష్టికతను మెరుగు పరచాలన్న లక్ష్యంతో అస్సాం ముఖ్యమంత్రి చేపట్టిన తప్పనిసరి చొరవ ఇది.
ఆరోగ్యవంతమైన పిల్లల అవార్డు ప్రధాన లక్ష్యం:
1)ఆరు నెలల నుంచి 3 ఏళ్ళు & 3-5 ఏళ్ల మధ్య వయసుగల ఆరోగ్యవంతమైన పిల్లలను గుర్తించి, అవగాహనను కల్పించి, పిల్లల ఎదుగుదలకు సంబంధించిన కొలమానాల గురించి ప్రచారాలు నిర్వహించడం.
2) తమ పిల్లల ఆరోగ్యం, సంక్షేమం గురించి నిర్మాణాత్మకమైన పోటీని ప్రోత్సహించడం, ఆరోగ్యవంతమైన పిల్లల తల్లిదండ్రులను ప్రోత్సహించడం
3) పిల్లల ఆరోగ్యం గురించి సమాజాన్ని సున్నితపరచడం,ఆహార వైవిధ్యం, వయస్సుకు తగిన ఆహారం అవసర ప్రాముఖ్యవంటి అంశాలపై సామాజిక అవగాహనను పెంచడం ద్వారా శిశువులు/ పిల్లల పౌష్టికతను మెరుగుపరచడం.
4.) రాష్ట్రంలో ఆరోగ్యం, పౌష్టికత, పోషక ఆరోగ్యం కోసం సమాజాన్ని సమీకరించడం.
ఆరోగ్యవంతమైన పిల్లలను గుర్తించే పద్ధతి
అంగన్వాడీ కార్యకర్త , సహాయకురాలు  ద్వారా బరువును తూచే పరికరం, స్టడియోమీటర్ లేదా ఇన్ఫాంటోమీటర్ ద్వారా లక్ష్యిత బృందంలోని పిల్లల బరువును/ పొడవును కొలవడం.
పిల్లల బరువును తూచిన తర్వాత, ఆరోగ్యవంతమైన పిల్లలను గుర్తించి డబ్ల్యుహెచ్ఒ చార్ట్లో తగిన విధంగా నమోదు చేయడం
ఈ మొత్తం ప్రక్రియలో ఎడబ్ల్యుడబ్ల్యు/ ఎ డబ్ల్యుహెచ్లను సంబంధిత సూపర్వైజర్లు/ బ్లాక్ పోషణ్ బృందానికి చెందిన వారు మార్గదర్శనం చేశారు.
నిర్దశిత ఫార్మాట్లో గుర్తించిన ఆరోగ్యవంతమైన పిల్లల వివరాలను నమోదు చేయడం
రైల్వే మంత్రిత్వ శాఖ
100వ టెక్స్టైల్ ఎక్స్ప్రెస్ను నడుపుతున్న పశ్చిమ రైల్వే ముంబయి డివిజన్
- కేవలం ఐదు నెలల వ్యవధిలో రైల్వే ఈ మైలురాయిని సాధించింది
- మొదటి టెక్స్టైల్ ఎక్స్ప్రెస్ 01 సెప్టెంబర్ 2021న ప్రారంభించబడింది
పశ్చిమ రైల్వేలోని ముంబయి సెంట్రల్ డివిజన్, చల్తాహాన్  నుండి సంక్రైల్  వరకు 100వ టెక్స్టైల్ రైలును లోడ్ చేసి ఒక మైలురాయిని సాధించింది. 01.09.2021న ఉద్నా నుండి మొదటి రైలును రైల్వే శాఖ, జౌళి శాఖ సహాయ మంత్రి శ్రీమతి దర్శన జర్దోష జెండా ఊపి ప్రారంభించారు. అయిదు నెలల వ్యవధిలో ఈ మైలురాయిని సాధించడం రైల్వేపై సూరత్ టెక్స్టైల్ రంగానికి పెరుగుతున్న విశ్వాసాన్ని ప్రతిబింబిస్తుంది. సౌత్ ఈస్టర్న్ రైల్వేలో శంక్రైల్, షాలిమార్ మరియు తూర్పు మధ్య రైల్వేలోని దానాపూర్ & నారాయణపూర్ ప్రధాన గమ్యస్థానాలుగా ఈ రైళ్లు తమ పయనం సాగించాయి. చల్తాన్-67 & ఉద్నా-33 నుండి మొత్తం ఎంఎన్జీ రేక్లు లోడ్ చేయబడ్డాయి. టెక్స్టైల్ ఎక్స్ప్రెస్ల మూలంగా రైల్వే మొత్తంగా రూ.10.2 కోట్ల ఆదాయాన్ని ఆర్జించింది.
మహిళా, శిశు అభివృద్ధి మంత్రిత్వ శాఖ
పిల్లల్లో పౌష్ఠికాహార లోపాన్ని తగ్గించే చర్యలు
పిల్లల్లో పౌష్ఠికాహార లోపం, ఎదుగుదల ఆగిపోవటం, తక్కువ బరువుండటం లాంటి అంశాలమీద ఆరోగ్య, కుటుంబ సంక్షేమ మంత్రిత్వశాఖ పరిధిలోని జాతీయ కుటుంబ ఆరోగ్య సర్వే ఎప్పటికప్పుడు సమాచారాన్ని అందజేస్తూ ఉంటుంది. 4 వ, 5 వ సర్వేల ప్రకారం ఈ సంస్థ అందించిన పౌష్టికాహారలోప సమాచారం జాతీయ స్థాయిలో ఈ విధంగా ఉంది:
|
|
సూచికలు
|
|
జాతీయ కుటుంబ ఆరోగ్య సర్వే -4
2015-16

|
|
జాతీయ కుటుంబ ఆరోగ్య సర్వే -5
2019-21

|
|
క్షీణత
|
|
21%
|
|
19.3%
|
|
ఎదుగుదల ఆగిపోవటం
|
|
38.4%
|
|
35.5%
|
|
బరువు తక్కువ
|
|
35.8%
|
|
32.1%
పిల్లల్లో పౌష్ఠికాహార లోపాన్నిసవరించటానికి ప్రభుత్వం అంగన్వాడీ పథకం. ఎదుగుతున్న బాలికల కోసం ఒక పథకం, ప్రధానమంత్రి మాతృ వందన యోజన లాంటి పథకాలను సమీకృత శిశు అభివృద్ధి సేవలలో భాగంగా నిర్వహిస్తున్నారు. 2018 మార్చి 8 న ప్రారంభించిన పోషణ్ అభియాన్ లక్ష్యం దేశంలో పౌష్టికాహార లోపాన్ని దశలవారీగా తగ్గించటం.
ప్రభుత్వం కూడా పుష్ఠికరమైన ఆహారాన్ని అందించటం మీద, వాటి ఫలితాలమీద దృష్టిపెడుతోంది. ఆరోగ్యం, శ్రేయస్సు, రోగనిరోధకశక్తి పెంచేలా పోషణ్ 2.0 పేరితో ఒక సమీకృత పౌష్టికాహార కార్యక్రమాన్ని నిర్వహిస్తోంది. దీన్ని 2021-2022 బడ్జెట్ లో ప్రకటించింది. పౌష్టికాహార నాణ్యతను, పంపిణీ వ్యవస్థను మెరుగుపరచేందుకు టెక్నాలజీ సాయం తీసుకుంటూ ఆ కార్యక్రమాన్ని పర్యవేక్షిస్తోంది. దీనివలన ఎప్పటికప్పుడు సమాచారం అందుతుంది. ఆకనుబంధ ఆహారంలో పోషకాలు ఆహార భద్రత, ప్రమాణాల చట్టానికి అనుగుణంగా ఉండేలా రాష్ట్ర ప్రభుత్వాలు, కేంద్రపాలిత ప్రాంతాలు చర్యలు తీసుకోవాలని ప్రభుత్వం సూచించింది. పౌష్టికాహార లోపం సంబంధిత వ్యాధులను నివారించటానికి ఆయుష్ విధానాలను అవలంబించాలని కూడా రాష్ట్రాలను, కేంద్రపాలిత ప్రాంతాలను కోరింది.
అంగన్వాడీ కేంద్రాలలో పోషణ్ వాటికలు అభివృద్ధి చేసేందుకు ఒక కార్యక్రమాన్ని రూపొందించటం ద్వారా ఆహారంలో సంప్రదాయ విధానాలలోని వైవిధ్యాన్ని కూడా వాడుకునే ఏర్పాటు జరిగింది. ఇందులో పారాదర్శకటకు, జవాబుదారీతనానికీ పెద్దపీట వేస్తూ పంపిణీ సజావుగా జరిగేందుకు, ఎప్పటికప్పుడు పర్యవేక్షించేందుకు వీలుగా 2021 జనవరి 13 న మార్గదర్శకాలను జారీచేశారు.
కేంద్ర మహిళా, శిశు అభివృద్ధి శాఖ మంత్రి శ్రీమతి స్మృతి జూబిన్ ఇరానీ ఈ మేరకు రాజ్యసభకు ఇచ్చిన లిఖిత పూర్వక సమాధానంలో వెల్లడించారు.
ప్రధాన మంత్రి కార్యాలయం
ఫస్ట్ సోలార్ సీ.ఈ.ఓ. శ్రీ మార్క్ విడ్మార్ తో సమావేశమైన - ప్రధానమంత్రి
ప్రధానమంత్రి శ్రీ నరేంద్ర మోదీ ఫస్ట్ సోలార్ సి.ఈ.ఓ. శ్రీ మార్క్ విడ్మార్ ని కలిశారు.
భారతదేశ పునరుత్పాదక ఇంధన రంగ పరిస్థితి గురించి, ముఖ్యంగా సౌరశక్తి సామర్థ్యం గురించి, అలాగే, 2030 నాటికి పునరుత్పాదక వనరుల నుండి 450 గిగా వాట్ల విద్యుత్ ఉత్పత్తి చేయాలనే మన లక్ష్యం గురించి వారు చర్చించారు. ఇటీవల ప్రారంభించిన ఉత్పత్తి ఆధారిత ప్రోత్సాహక పథకం  పథకం ప్రయోజనాలను పొందడం ద్వారా, ఫస్ట్ సోలార్ సంస్థకు ప్రత్యేకమైన సన్నని-ఫిల్మ్ టెక్నాలజీని ఉపయోగించి భారతదేశంలో ఉత్పాదక సదుపాయాలను ఏర్పాటు చేయాలనే ఆసక్తి గురించి కూడా వారు చర్చలు జరిగాయి. అదేవిధంగా, అంతర్జాతీయ సరఫరా వ్యవస్థ పరిధిలోకి భారతదేశాన్ని సమగ్రపరచడం గురించి కూడా వారు చర్చించారు.
వాణిజ్యం, పరిశ్రమల మంత్రిత్వ శాఖ
వ్యక్తిగత వినియోగం కోసం తెప్పించుకునే ఆక్సిజన్ కాన్సన్ట్రేషన్లను మినహాయింపు వస్తువుల జాబితాలో చేర్చిన కేంద్రం
వ్యక్తిగతంగా వినియోగించుకునేందుకు తపాలా, కొరియర్ లేదా ఇ-కామర్స్ పోర్టళ్ల ద్వారా తెప్పించుకునే ఆక్సిజన్ కాన్సన్ట్రేషన్లను మినహాయింపు వస్తువుల జాబితాలోకి కేంద్రం చేర్చింది. వీటి విషయంలో కస్టమ్స్ క్లియరెన్సును బహుమతిగా భావిస్తుంది. ఈ మినహాయింపు ఈ ఏడాది జులై 31 వరకు అమల్లో ఉంటుంది. ఇందుకోసం, 'విదేశీ వాణిజ్య విధానం 2015-20'లోని 2.25 పారాను సవరించింది. ఈ మేరకు, కేంద్ర వాణిజ్య, పరిశ్రమల మంత్రిత్వ శాఖ ఆధ్వర్యంలోని విదేశీ వాణిజ్య డైరెక్టరేట్ జనరల్ ఏప్రిల్ 30న ప్రకటన జారీ చేసింది.
పౌర విమానయాన మంత్రిత్వ శాఖ
6200 మంది భారతీయులు ప్రత్యేక పౌర విమానాల ద్వారా ఉక్రెయిన్ నుంచి తిరిగి రాక
మరో రెండు రోజుల్లో 7400 మందికి పైగా భారతీయులు వస్తారని అంచనా
ఉక్రెయిన్లో చిక్కుకుపోయిన భారతీయ పౌరులను తిరిగి తీసుకురావడానికి భారతదేశం ‘ఆపరేషన్ గంగా’ పేరుతో భారీ రెస్క్యూ ఆపరేషన్ను ప్రారంభించింది. విదేశీ వ్యవహారాల మంత్రిత్వ శాఖ, పౌర విమానయాన మంత్రిత్వ శాఖతో సన్నిహిత సమన్వయంతో, భారతీయ విద్యార్థులను వేగంగా భారతదేశానికి తిరిగి తీసుకురావడానికి అన్ని ప్రయత్నాలు చేస్తోంది. ఇండియన్ ఎయిర్లైన్స్ తమ వనరులను వేగంగా తరలింపు ప్రక్రియలో మొహరించాయి. నలుగురు కేంద్ర మంత్రులు- శ్రీ హర్దీప్ సింగ్ పూరి, శ్రీ జ్యోతిరాదిత్య ఎం సింధియా, శ్రీ కిరణ్ రిజిజు జనరల్  వి.కె. సింగ్ ఈ కార్యకలాపాలకు మద్దతు ఇవ్వడానికి పర్యవేక్షించడానికి ఉక్రెయిన్ పక్కనే ఉన్న దేశాలకు వెళ్లారు. భారతీయ పౌర విమానాలు అలాగే భారత వైమానిక దళ విమానాలు చిక్కుకుపోయిన భారతీయ విద్యార్థులను క్రమం తప్పకుండా తిరిగి తీసుకువస్తున్నాయి.
ఫిబ్రవరి 22న ప్రారంభమైన తరలింపు ప్రక్రియ, 10 ప్రత్యేక పౌర విమానాల ద్వారా ఈ రోజు వస్తున్న 2185 మందితో సహా ఇప్పటివరకు 6200 మంది వ్యక్తులను తిరిగి తీసుకువచ్చింది. నేటి విమానాలు బుకారెస్ట్ నుంచి 5, బుడాపెస్ట్ నుంచి 2, కోసిస్ నుంచి 1 సివిలియన్ ఎయిర్లైన్స్ ద్వారా ర్జెస్జో నుంచి 2 ఉన్నాయి. అదనంగా, 3 భారత వైమానిక దళ విమానాలు ఈరోజు మార్చి 3 రాత్రి 11 గంటల నుంచి మార్చి 4 తెల్లవారుజామున ఎక్కువ మంది భారతీయులను తీసుకువస్తున్నాయి. నాలుగు వైమానిక దళ విమానాలు మార్చి 2 అర్ధరాత్రి, మార్చి 3 తెల్లవారుజామున ఇప్పటికే 798 మంది భారతీయులను తీసుకువచ్చాయి. పౌర విమానాల సంఖ్య తదుపరి రెండు రోజుల్లో 7400 మందికి పైగా ప్రత్యేక విమానాల ద్వారా తీసుకు వస్తారని భావిస్తున్నారు. రేపు 3500 మందిని, మార్చి 5న 3900 మందిని తీసుకురావాలని భావిస్తున్నారు.
రేపటి ప్రత్యేక విమానాల తాత్కాలిక షెడ్యూల్ క్రింది విధంగా ఉంది:
(|
|
|
|
విమానయాన సంస్థ
|
|
నుంచి
|
|
వరకు
|
|
ఆగమన సమయం
|
|
వచ్చే విమానాలు
|
|
04.03.2022
|
|
ఎయిర్ ఇండియా ఎక్స్ప్రెస్
|
|
బుకారెస్ట్
|
|
ముంబై
|
|
06:20
|
|
1
|
|
|
|
ఎయిర్ ఇండియా ఎక్స్ప్రెస్
|
|
బుడాపెస్ట్
|
|
ముంబై
|
|
08:30
|
|
1
|
|
|
|
ఎయిర్ ఇండియా
|
|
బుకారెస్ట్
|
|
న్యూ ఢిల్లీ
|
|
10:05
|
|
1
|
|
|
|
స్పైస్జెట్
|
|
కోసిన్
|
|
న్యూ ఢిల్లీ
|
|
11:20:00,14:10
|
|
2
|
|
|
|
ఇండిగో
|
|
బుడాపెస్ట్
|
|
న్యూ ఢిల్లీ
|
|
04:40, 08:20
|
|
2
|
|
|
|
ఇండిగో
|
|
రేస్జౌ
|
|
న్యూ ఢిల్లీ
|
|
08:20, 05:20, 06:20
|
|
3
|
|
|
|
ఇండిగో
|
|
బుకారెస్ట్
|
|
న్యూ ఢిల్లీ
|
|
02:30, 03:40, 04:40
|
|
3
|
|
|
|
ఇండిగో
|
|
సుకావా
|
|
న్యూ ఢిల్లీ
|
|
04:05,05:05
|
|
2
|
|
|
|
విస్తారా
|
|
బుకారెస్ట్
|
|
న్యూ ఢిల్లీ
|
|
15:45
|
|
1
|
|
|
|
గొ ఫస్ట్
|
|
బుడాపెస్ట్
|
|
న్యూ ఢిల్లీ
|
|
04:00
|
|
1
|
|
|
||
|
|
|
|
|
|
|
ప్రధాన మంత్రి కార్యాలయం
ఇండియా మొబైల్ కాంగ్రెస్ 2020 లో రేపటి రోజు న ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2020వ సంవత్సరం డిసెంబర్ 08వ తేదీ న ఇండియా మొబైల్ కాంగ్రెస్  లో ఉదయం 10:45 గంటలకు వర్చువల్ పద్ధతి లో ప్రారంభోపన్యాసాన్ని ఇవ్వనున్నారు. ఈ కార్యక్రమాన్ని భారత ప్రభుత్వ టెలికమ్యూనికేషన్స్ విభాగం, సెల్యూలర్ ఆపరేటర్స్ అసోసియేషన్ ఆఫ్ ఇండియా  లు నిర్వహిస్తున్నాయి. ఐఎమ్ సి ఈ నెల 8 వ తేదీ నుంచి 10 వ తేదీ వరకు జరుగనుంది.
ఐఎమ్సి 2020 ని గురించి
‘‘ఇన్ క్లూసివ్ ఇన్నోవేషన్ - స్మార్ట్, సెక్యూర్, సస్టేనబుల్’’ అనే అంశం ఐఎమ్సి 2020 సమావేశాలకు ఇతివృత్తం గా ఉంది. ఈ కార్యక్రమం ‘ఆత్మనిర్భర్ భారత్’, ‘డిజిటల్ ఇన్ క్లూసివిటీ’, ‘సస్ టేనబుల్ డెవెలప్మెంట్, ఆంట్రప్రన్యూర్ శిప్ & ఇన్నోవేషన్’లను ప్రోత్సహించాలన్న ప్రధాన మంత్రి దార్శనికత తో తుల తూగాలని లక్ష్యంగా పెట్టుకొంది. అంతేకాకుండా స్థానిక పెట్టుబడులను, విదేశీ పెట్టుబడులను ఆకర్షించాలని, టెలికం రంగంలో, కొత్త గా రూపుదాల్చుకున్న సాంకేతిక విజ్ఞాన రంగాలలో పరిశోధన, అభివృద్ధి కార్యకలాపాలను ప్రోత్సహించాలని కూడా లక్షిస్తోంది
ఐఎమ్సి 2020 లో వివిధ మంత్రిత్వ శాఖలు, టెలికం ముఖ్య కార్యనిర్వహణ అధికారులు, గ్లోబల్ సిఇఒ స్, 5జి రంగం , కృత్రిమ మేధ , ఇంటర్ నెట్ ఆఫ్ థింగ్స్ , డాటా ఏనలిటిక్స్, క్లౌడ్- ఎడ్జ్ కంప్యూటింగ్, బ్లాక్ చైన్, సైబర్-సెక్యూరిటీ, స్మార్ట్ సిటీస్, ఆటోమేషన్ రంగాల నిపుణులు పాలుపంచుకోనున్నారు.
(